BASES REGULADORAS DO PROGRAMA “DEPOTERMAL” PARA O ANO 2019
ADMINISTRACIÓN LOCAL — Provincial — Deputación Provincial (Subvencións e axudas, 25/01/2019)

O artigo 2 da Lei 13/2008, de 3 de decembro, de servizos sociais de Galicia, define os servizos sociais como un conxunto coordinado de prestacións, programas e equipamentos destinados a garantir a igualdade de oportunidades no acceso á calidade de vida e á participación social de toda a poboación galega mediante intervencións que permitan o logro dos obxectivos marcados nesta lei. A Deputación de Pontevedra, a través do Servizo de Cohesión Social e Xuventude, convoca a cuarta edición do plan “Depotermal”. Trátase dun plan cun claro obxectivo social, xa que lles facilita o acceso ao turismo de saúde a persoas que doutro modo non poderían beneficiarse da súa dobre función —como período de vacacións e tamén como tratamento sanitario—. Así mesmo, tamén pretende ser un plan dinamizador da economía da provincia, co que se impulsen a creación e o mantemento de postos de traballo no sector turístico durante os períodos de menor actividade ao desestacionalizar a demanda. Constitúe o obxecto destas bases a regulación da convocatoria pública, por parte da Deputación, do plan de termalismo social “Depotermal”. Este ten por finalidade fomentar o envellecemento activo e mellorar a calidade de vida das persoas, establecendo novas relacións sociais e favorecendo a participación en actividades que melloren o seu estado anímico, por medio de movementos de participación e cooperación social que promovan espazos de encontro e intercambio de experiencias co fin de evitar o illamento e as situacións de soidade que poidan levar á vulnerabilidade. Poderán adherirse a este plan todos os concellos da provincia de Pontevedra. O plan termal da Deputación “Depotermal” 2019 pon en marcha dous programas termais: a) Programa de asistencia diaria a balnearios durante cinco días consecutivos b) Programa termal con pernoita 2.1 Poderán beneficiarse do plan termal as persoas empadroadas na provincia de Pontevedra que non padezan ningunha enfermidade ou patoloxía incompatible coa actividade do plan e que cumpran algún dos seguintes requisitos: a) Ser nacido antes do 1 de xaneiro de 1969 b) En caso de ser nacido o 1 de xaneiro de 1969 ou nunha data posterior, ter a condición de pensionista polos conceptos de xubilación, invalidez, viuvez ou outras pensións, para o que se deberá achegar unha fotocopia do certificado correspondente c) En caso de ser nacido o 1 de xaneiro de 1969 ou nunha data posterior, ter recoñecido un grao de discapacidade igual ou superior ao 65 %, o que se acreditará coa tarxeta ou certificado de recoñecemento do grao de discapacidade d) Precisar dun respiro familiar, o que se acreditará mediante o modelo de informe (anexo I) da traballadora ou traballador social dos servizos sociais comunitarios básicos 2.2 No caso de persoas que desexen participar no plan de forma conxunta é preciso que as dúas cumpran os requisitos esixidos nestas bases. As persoas beneficiarias deben reunir ademais os seguintes requisitos: a. Non padecer alteracións de comportamento que poidan perturbar a normal convivencia nos establecementos nin enfermidades con risco de contaxio b. Poder valerse de maneira autónoma para as actividades da vida diaria c. No caso de persoas con discapacidade, non ter recoñecida a necesidade de asistencia dunha terceira persoa 3.1 “Depotermal” 2019 pon en marcha dous programas termais cun total de 4.434 prazas: a) Programa termal de asistencia diaria a balnearios durante cinco mañás ou tardes consecutivas, que contará con 1.248 prazas b) Programa termal con pernoita en réxime de pensión completa, de domingo a venres, que contará con 3.186 prazas Consiste en pasar cinco días consecutivos (de luns a venres), en quenda de mañá ou de tarde, utilizando durante un mínimo de dúas horas as instalacións dun balneario, talaso, spa ou outras instalacións de características similares da provincia de Pontevedra. Inclúense os traslados en autobús, con guía acompañante, desde os concellos de orixe ata o establecemento escollido e viceversa. Os traslados en autobús só se prestarán en caso de que haxa un número mínimo de persoas por parada en cada concello, segundo se determine na oferta técnica da empresa adxudicataria. As persoas beneficiarias do programa poderán elixir indistintamente, no momento da solicitude, o establecemento que máis as satisfaga entre os ofertados pola empresa adxudicataria, entendendo que a asignación de prazas neste establecemento estará suxeita á dispoñibilidade. Este programa caracterízase por ofrecer unha estancia de seis días e cinco noites nun hotel con balneario, talaso, spa ou outras instalacións de características similares da provincia de Pontevedra, en réxime de pensión completa e con actividades de animación sociocultural. O paquete inclúe, ademais da estadía e da pensión completa (coas bebidas incluídas), a utilización do spa, do balneario ou doutras instalacións de características similares un mínimo de dúas horas ao día, e os traslados en autobús desde os concellos de orixe ata o establecemento escollido e viceversa. Os traslados en autobús só se prestarán en caso de que haxa un número mínimo de persoas por parada en cada concello, segundo se determine na oferta técnica da empresa adxudicataria. A entrada no hotel será os domingos pola tarde e a saída os venres despois do xantar. As persoas beneficiarias do programa poderán elixir indistintamente, no momento da solicitude, o establecemento que máis as satisfaga entre os ofertados pola empresa adxudicataria, entendendo que a asignación de prazas estará suxeita a dispoñibilidade.3.2 A achega económica de cada persoa beneficiaria no establecemento elixido incluirá a asignación dun cuarto dobre, agás que por causas non imputables á persoa ou por circunstancias debidamente acreditadas documentalmente deba ocupar un cuarto individual. As persoas que demanden expresamente un cuarto individual deberán aboar o custo adicional que corresponda e que poderá variar segundo o establecemento de destino que determine a empresa adxudicataria do programa na súa proposta técnica.4.1 A contía consignada para este plan é, no ano 2019, de cento dous mil (102.000,00) euros, con cargo á aplicación 19/231.2311.227.07 do Orzamento provincial, sen prexuízo de que o mencionado crédito sexa ampliado, para o que deberá terse en conta o disposto no artigo 58 da Lei xeral de subvencións (LXS). 4.2 Poderán ser beneficiarias das prazas de reserva subvencionadas as persoas dos concellos adheridos que cumpran os requisitos establecidos na base segunda, carezan de recursos económicos suficientes para facerlle fronte ao custo do programa e o xustifiquen mediante unha valoración da traballadora ou traballador social dos servizos sociais comunitarios municipais que reflicta esta circunstancia: estar en situación ou risco de exclusión social, ter escasos recursos económicos e ser idóneo o programa para a persoa usuaria solicitante. Este documento, e o informe de respiro familiar, se é o caso, remitiránselle directamente desde os servizos sociais comunitarios municipais a este organismo provincial, segundo se establece na base sétima desta convocatoria, no prazo máximo de 15 días naturais desde a finalización do prazo de presentación de solicitudes para as persoas solicitantes.4.3 As persoas dos concellos que non se adhiran a “Depotermal” 2019 e que estean interesadas en participar poderán entregar a solicitude en calquera das formas que se detallan na cláusula oitava e non poderán optar ás prazas de reserva para persoas en situación ou risco de exclusión social.4.4 Para que neste plan poidan participar todas as persoas que cumpran os requisitos, independentemente da súa situación económica, a Deputación subvencionará prazas nos dous programas nos seguintes termos: a) No caso do programa de asistencia diaria: Das 1.248 prazas totais ofertadas nesta modalidade: b) No caso do programa con pernoita: Das 3.186 prazas ofertadas nesta modalidade: 4.5 Os prezos dos dous programas expoñeranse ao público en www.depo. gal e daranse a coñecer a través dos medios de comunicación unha vez se adxudique o programa.4.6 En caso de que non se cubran as prazas para as persoas en situación de vulnerabilidade en cada modalidade do programa o crédito retido para estas prazas pasará a incorporarse á concesión de prazas ordinarias.5.1 Todos os concellos da provincia de Pontevedra poderán sumarse ao plan mediante a solicitude de adhesión dispoñible na sede electrónica da Deputación de Pontevedra (https://sede.depo. gal). 5.2 As solicitudes presentaranse obrigatoriamente por medios electrónicos; se algunha das entidades interesadas presenta a súa solicitude presencialmente requiriráselle que a emende a través da súa presentación electrónica. Para estes efectos, considerarase como data de presentación da solicitude aquela na que fose realizada a emenda. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). 5.3 O prazo de presentación de solicitudes será de 15 días hábiles e comezará a partir do día seguinte ao da publicación desta convocatoria no Boletín Oficial da Provincia de Pontevedra (BOPPO). 5.4 Xunto coa solicitude as entidades solicitantes deberán presentar a certificación da Secretaría do concello que corresponda sobre a adhesión ao plan (anexo I). 5.5 Os concellos que se adhiran ao plan actuarán como entidades colaboradoras na súa xestión e deberán cumprir coas obrigas que se establezan nas bases reguladoras segundo o disposto na LXS. Esta adhesión supón a obriga de rexistrar cada solicitude das persoas empadroadas no formulario web que a institución provincial habilitará para que cubran as e os profesionais responsables dos concellos, segundo o establecido na base oitava desta convocatoria. Así mesmo, deberanse determinar as persoas usuarias que se beneficiarán daquelas prazas reservadas para persoas en situación ou risco de exclusión social, o que se acreditará mediante unha valoración social da ou do traballador social dos servizos sociais comunitarios municipais, de acordo co establecido na base oitava.6.1 Todos os trámites administrativos que as entidades interesadas deban realizar durante a tramitación deste procedemento deberán efectualos electronicamente a través do modelo “instancia xenérica” dispoñible en https://sede.depo. gal.6.2 En caso de que a solicitude non reúna os datos esixidos ou calquera dos previstos no artigo 66 da Lei 39/2015, de 1 de outubro, do procedemento administrativo común das administracións públicas (LPACAP), requiriráselle ao interesado que no prazo de 10 días hábiles emende as faltas ou presente os documentos preceptivos, indicándolle que, en caso de non facelo, se terá por desistida a súa petición, que se arquivará sen máis trámites.7.1 Publicaranse no BOPPO, de conformidade co establecido no artigo 45 da LPACAP, a relación de concellos adheridos ao plan. Así mesmo, será igualmente obxecto de publicidade a través da páxina web da Deputación de Pontevedra.8.1 Os concellos participantes, logo de finalizado o prazo de presentación de solicitudes das persoas beneficiarias no seu concello, deberán remitirlle ao Servizo de Cohesión Social e Xuventude da institución provincial a seguinte documentación, que deberán presentar obrigatoriamente por medios electrónicos a través do modelo “instancia xenérica”, dispoñible en https://sede.depo. gal: a) Os xustificantes electrónicos de cada persoa solicitante xerados durante o proceso de prescrición no concello, xunto coa documentación requirida. Esta documentación remitiráselle ao Servizo de Cohesión Social e Xuventude a través do Rexistro xeral da Deputación ou das oficinas de rexistro da institución provincial sinaladas na cláusula oitava destas bases. b) Para as prazas reservadas subvencionadas deberase enviar a valoración social (anexo IIII) referida na base quinta. Esta debe xustificar a escaseza de recursos económicos e/ou a situación ou risco de exclusión social que faga adecuada a participación da persoa usuaria como beneficiaria das prazas de reserva subvencionadas, ademais da idoneidade do programa para a ou o usuario solicitante. En caso de existiren máis solicitudes ca prazas de reserva subvencionadas por concello adherido deberá achegarse unha relación nominal (anexo IV) que lles dea prioridade ás persoas usuarias que poderán beneficiarse destas prazas, tendo en conta o seguinte baremo e reflectindo a puntuación obtida: 1.—Persoas usuarias cuxa unidade de convivencia participe nalgún dos programas e servizos comunitarios básicos reflectidos no artigo 9 do Decreto 99/2012, de 16 de marzo, polo que se regulan os servizos sociais comunitarios e o seu financiamento: 4 puntos 2.—Por cada un dos membros da unidade de convivencia en situación laboral de desemprego: 2 puntos 3.—Por cada un dos membros da unidade de convivencia que reúna a condición de titular de pensión non contributiva ou RISGA: 3 puntos 4.—Por cada membro da unidade familiar afectado por discapacidade, dependencia recoñecida ou enfermidade: 2 puntos 5.—Por vivir soa ou só e carecer de familiares e/ou redes de apoio: 3 puntos 6.—Por pertencer a unha unidade de convivencia na que un dos membros teña a condición de muller vítima de violencia de xénero: 2 puntos 7.—Por ter a condición de persoa coidadora non profesional dunha ou dun familiar ata o terceiro grao por consanguinidade: 2 puntos 8.—Por renda per cápita (RPC) mensual da unidade de convivencia, referida ao indicador público da renda de efectos múltiples (IPREM) vixente: En caso de obter igual puntuación terán preferencia as solicitudes coa puntuación máis baixa de RPC. Se persiste o empate atenderase aos seguintes criterios segundo esta orde: 9.1 O prazo de inscrición será de 20 días hábiles a partir do día seguinte ao da publicación na web da institución provincial da lista de concellos adheridos. A publicación das datas de inscrición farase en www.depo. gal e en https://sede.depo. gal.9.2 As solicitudes presentaranse preferiblemente por vía electrónica a través do formulario normalizado dispoñible en https://sede.depo. gal. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). Opcionalmente poderán presentarse as solicitudes presencialmente en calquera dos lugares e rexistros establecidos na normativa reguladora do procedemento administrativo común, utilizando o formulario normalizado dispoñible a través da sede electrónica da Deputación de Pontevedra.9.3 Deberanse cubrir todos os apartados da solicitude, sinalando só un establecemento termal para cada modalidade do programa. En caso de presentarse máis dunha solicitude terase en conta unicamente a data da primeira presentada. No suposto de que as prazas ofertadas non queden cubertas esta institución reservarase o dereito a abrir un novo prazo de inscrición.10.1 Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: En caso de que as persoas interesadas se opoñan ás devanditas consultas deberán indicalo no cadro correspondente habilitado no formulario de inicio e achegar os documentos correspondentes. Excepcionalmente, en caso de que algunha circunstancia imposibilitase a obtención destes datos poderáselle solicitar ás persoas interesadas a presentación dos documentos correspondentes.11.1 As persoas interesadas deberán achegar coa solicitude a seguinte documentación, segundo corresponda: 11.2 A documentación complementaria presentarase preferiblemente por vía electrónica. As persoas interesadas responsabilizaranse da veracidade dos documentos que presenten. Excepcionalmente, a Deputación de Pontevedra poderá requirir a exhibición do documento orixinal para o cotexo da copia electrónica presentada. En caso de que algún dos documentos que se deben presentar de forma electrónica superase os tamaños máximos establecidos ou tivera un formato non admitido pola sede electrónica da Deputación de Pontevedra, permitirase a presentación deste de forma presencial dentro dos prazos previstos. Non será necesario achegar os documentos que xa foran presentados anteriormente. Para estes efectos, a persoa interesada deberá indicar en que momento e ante que órgano administrativo presentou estes documentos. Nos supostos de imposibilidade material de obter o documento, o órgano competente poderá requirirlle á persoa interesada a súa presentación, ou, no seu defecto, a acreditación por outros medios dos requisitos aos que se refire o documento, con anterioridade á formulación da proposta de resolución.11.3 Os documentos presentados de maneira presencial nas oficinas de asistencia en materia de rexistros da Deputación de Pontevedra serán dixitalizados para a súa incorporación ao expediente administrativo electrónico, devolvéndose os orixinais ás persoas interesadas.12.1 Todos os trámites administrativos que as persoas interesadas deban realizar durante a tramitación deste procedemento realizaranse preferiblemente por medios electrónicos a través do modelo “instancia xenérica” dispoñible en https://sede.depo. gal. Opcionalmente tamén poderán tramitarse presencialmente en calquera dos lugares e rexistros establecidos na normativa reguladora do procedemento administrativo común.12.2 Se a solicitude non reúne os datos esixidos na convocatoria ou calquera dos previstos no artigo 66 da LPACAP requiriráselle á persoa interesada, de conformidade co establecido no artigo 68 desta, que nun prazo de 10 días hábiles emende as faltas ou presente os documentos preceptivos, indicándolle que, en caso de non facelo, se terá por desistida da súa solicitude, que se arquivará sen máis trámites.13.1 A concesión destas prazas realizarase polo réxime de concorrencia competitiva. O órgano instrutor dos expedientes será, de acordo coa competencia para coñecer e resolver as solicitudes, a xefa do Servizo de Cohesión Social e Xuventude e a adxudicación corresponderalle á Xunta de Goberno. Excepcionalmente, por razóns de urxencia xustificada, poderá autorizarse por resolución da deputada delegada de área, que lle dará conta con posterioridade á Xunta de Goberno.13.2 O procedemento de concesión levarase a cabo na seguinte orde: 1) Solicitantes das 434 prazas reservadas para persoas en situación e/ou risco de exclusión social dos concellos adheridos ao programa 2) Solicitantes que precisen dun respiro familiar e que o acrediten. En caso necesario, se persiste a igualdade nesta epígrafe, terase en conta a idade, de maior a menor, das persoas solicitantes 3) Solicitantes residentes nos concellos adheridos ao programa 4) De persistir o empate, a concesión será por orde de presentación de solicitudes e, se houbese máis solicitudes ca prazas para adxudicar na derradeira data de presentación no Rexistro que se teña en conta, o desempate farase por sorteo 14.1 Publicaranse no BOPPO, de conformidade co establecido no artigo 45 da LPACAP, a relación de persoas admitidas e excluídas, xunto coas causas da súa exclusión. Así mesmo, serán igualmente obxecto de publicidade a través da páxina web da Deputación de Pontevedra.14.2 Excepcionalmente, por razóns de urxencia xustificada, poderá ser aprobada por resolución da deputada delegada de área, quen lle dará conta con posterioridade á Xunta de Goberno.14.3 No modelo de solicitude do programa habilitarase un campo para que as persoas solicitantes que o autoricen indiquen un número de teléfono móbil no que recibir avisos relacionados co programa a través do envío dunha mensaxe de texto.15.1 As persoas participantes aboaranlle á empresa adxudicataria, unha vez confirmada a súa admisión no plan, a cantidade resultante do proceso de adxudicación para o balneario, spa ou instalación escollida ou similar, xa descontada a subvención da Deputación. O pagamento da cantidade final farase do xeito que se determine por acordo coa empresa adxudicataria do programa, preferiblemente mediante transferencia bancaria e no prazo que fixe a empresa, se ben estará permitido calquera medio de pagamento admitido en dereito acordado entre ambas as partes, sempre que quede constancia do pagamento efectivo e do número de persoas participantes. Unha vez asignada a praza deberán acordar coa empresa adxudicataria unha data de saída. Unha vez acordada a data, a empresa poderá solicitarlles ás persoas participantes o aboamento dunha parte do custo da praza en concepto de reserva, que non superará o 25 % do prezo total. A contía restante aboarase, nos termos en que ambas as partes acorden, antes da data de saída. Esta cantidade só poderá ser reintegrada no suposto de que exista un motivo debidamente xustificado que lle impida á persoa participante asistir. En caso de que non se acade un acordo de data, tras realizar como mínimo tres chamadas telefónicas en dous meses distintos, anularase a concesión da praza.16.1 A Deputación ofertará o programa a través dunha empresa especializada na materia, responsable da súa execución, coordinación e avaliación, e con persoal especializado. Nos autobuses irá unha ou un guía oficial responsable de lle entregar a cada persoa o bono de viaxe coas datas e as horas de recollida para toda a semana. Esta persoa informará tamén das coberturas do seguro para o programa e resolverá todas as dúbidas ao respecto. Tamén se dispoñerá dun servizo de atención ao público por vía telefónica para calquera dúbida que puidese xurdir.16.2 Calquera anomalía que se advirta sobre o bo desenvolvemento do programa deberá comunicárselle ao Servizo de Cohesión Social e Xuventude da institución provincial.17.1 Os datos persoais obtidos nestes procedementos serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, se deriven. A lexitimación para o tratamento baséase no cumprimento dunha tarefa de interese público ou o exercicio de poderes públicos segundo as normas de rango legal recollidas no apartado “normativa aplicable”, dispoñible na ficha do procedemento en https://sede.depo. gal, e o consentimento explícito no caso do procedemento de solicitude das persoas físicas interesadas. Os datos persoais obtidos nestes procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia e ao público xeral dada a publicación de actos prevista. As persoas interesadas poderán acceder, rectificar e suprimir os seus datos, exercitar outros dereitos ou revogar o consentimento segundo o previsto en https://depo.gal/proteccion-dedatos/exercicio-de-dereitos. 18.1 Estas bases reguladoras publicaranse no BOPPO e en https://sede.depo. gal.18.2 Por outra parte, de conformidade co previsto nos artigos 17.3. b) e 20.8. a) da LXS, remitirase á Base de Datos Nacional de Subvencións (BDNS) o texto da convocatoria para a súa publicación nela, que será a que lle dea traslado do seu extracto ao BOPPO.18.3 En toda a publicidade que se elabore deberase facer constar a organización e a colaboración do organismo provincial mediante a inclusión da súa imaxe institucional, de conformidade co artigo 31 do Real decreto 887/2006, de 21 de xullo, polo que se aproba o Regulamento da LXS. Para todo o relacionado coa publicidade, a empresa adxudicataria dirixirase ao correo electrónico cohesionsocialexuventude@depo. gal. As bases que regulan este plan terán vixencia ata o 31 de decembro de 2019.